Poštovani roditelji!

Sukladno [UPUTAMA ZA SPRJEČAVANJE I SUZBIJANJE EPIDEMIJE COVID-19 ZA USTANOVE RANOG I PREDŠKOLSKOG ODGOJA I OBRAZOVANJA TE OSNOVNOŠKOLSKE USTANOVE U KOJIMA JE OSIGURANA MOGUĆNOST ZBRINJAVANJA DJECE RANE I PREDŠKOLSKE DOBI TE UČENIKA KOJI POHAĐAJU RAZREDNU NASTAVU](https://vrtic-morska-vila.hr/images/dokumenti/OBAVIJESTI/Upute-vrtici-i-skole-29-4-2020-finalno.pdf) <https://www.hzjz.hr/wp-content/uploads/2020/03/Upute-vrtici-i-skole-29-4-2020.pdf> ,

Dječji vrtić Baltazar, Gračac započinje s radom **11. svibnja 2020**., poštujući temeljne odrednice Uputa Hrvatskog Zavoda za javno zdravstvo. One se odnose na slijedeće:

Preporuča se ostanak kod kuće kad god je to moguće. **U dječji vrtić primat će se isključivo djeca čija su OBA RODITELJA zaposlena**. Roditelji će potpisat IZJAVU da su trenutno oba zaposlena, te da nitko od ukućana ne boluje od COVID-19, niti je bio u kontaktu s nekim tko je pod sumnjom na zarazu.

U odgojno-obrazovne skupine primat će se **maksimalno 9 djece**, te se nakon formiranja skupine, u istu narednih 14 dana neće primati nova djeca. Za skupinu će se brinuti dva odgajatelja, ali bez preklapanja.

Primopredaja djece vršit će se **na ulazu u Vrtić**, u dogovoreno vrijeme za svaku skupinu (dogovara se s matičnim odgajateljem), pridržavajući se fizičke distance od 2 metra. Dijete se dovodi u pratnji jedne osobe, kad god je moguće  radi se o istoj osobi, koja ne spada u rizičnu skupinu na obolijevanje od COVID-19, tj. nije starije životne dobi niti je kronični bolesnik.

U vrtiću će se svakodnevno provoditi dezinfekcija prostora i igračaka, pojačana higijena ruku i prozračivanje prostora. Zaposlenicima će se svakodnevno prilikom dolaska i odlaska s posla mjeriti temperatura.

Djeca ne trebaju nositi zaštitne maske. Roditelji/skrbnici imaju OBVEZU svakodnevno djeci prije dolaska u ustanovu mjeriti temperaturu, te u slučaju povišene temperature NE SMIJU DJECU dovoditi u ustanovu, već telefonski javiti ravnatelju ustanove da dijete ima povišenu tjelesnu temperaturu.

Djecu sa znakovima prehlade, curenja nosa, kihanja, kašljanja i drugim simptomima ostalih zaraznih bolesti nećemo moći primiti u skupinu.

Nastojat ćemo što više boraviti na svježem zraku te koliko je moguće održavati fizičku distancu među skupinama.

Zahvaljujemo na razumijevanju!

**IZJAVA ZA RODITELJE SE NALAZI U NASTAVKU:**

DJEČJI VRTIĆ BALTAZAR, GRAČAC

ŠKOLSKA 14

GRAČAC, \_\_\_\_\_\_\_\_\_\_\_\_\_\_\_\_\_\_\_\_\_

IZJAVA

kojom izjavljujem da moje dijete \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, roditelji djeteta, niti

 (ime i prezime djeteta)

itko od ukućana nema simptome bolesti COVID-19 uzrokovane virusom SARS-Co2-V- 2 (korona virusa), odnosno da nemamo simptome poput kašlja i kratkog daha, da nemamo povišenu temperaturu, respiratorne simptome i da nam nisu izrečene mjere samoizolacije.

Izjavljujem također da ću obavijestiti vrtić ukoliko dijete ili netko od ukućana bude imao simptome bolesti COVID-19 uzrokovane virusom SARS-Co2-V-2 (korona virusa) ili bude u samoizolaciji.

Izjavljujem i da smo oba roditelja zaposleni, te da ne možemo osigurati skrb za svoje dijete za vrijeme dok radimo, te da smo upoznati s Uputama za sprečavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanja djece rane i predškolske dobi te učenika koji pohađaju razrednu nastavu (prijedlog Hrvatskog zavoda za javno zdravstvo od 29.04.2020. godine) u cjelini.

 Ime i prezime roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Potpis roditelja: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_